
სს „საქართველოს ბანკი" აცხადებს ტენდერს 5 (ხუთი) წლიანი გენერალური ხელშეკრულების გასაფორმებლად. ხელშეკრულების ფარგლებში განსახორციელებელია ქუთაისის  საზოგადოებრივი ტრანსპორტისთვის უკონტაქტო გადახდის სისტემის დანერგვა, სისტემის შემდგომი ოპერირება, ამჟამად არსებული საგადახდო და ჯარიმის ტერმინალების მხარდაჭერა, დისპეჩერიზაციის და მგზავრთა საინფორმაციო სისტემის დანერგვა და მხარდაჭერა. 

პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი.

ტენდერის მიმდინარეობის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით — ელექტრონული ფოსტის ან ტელეფონის საშუალებით.

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.

ხელშეკრულებისა და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით.

ტენდერში მონაწილეობისათვის სავალდებულოა ორგანიზაციამ შეავსოს შემოთავაზებული ფასების ცხრილი — დანართი 1 და დეტალურად გაეცნოს - დანართი 2-ს, დანართი 3-სა და დანართი 4-ს.

პრეტენდენტებმა თანდართული ფაილის შესაბამისად შევსებულ ფასების ცხრილში უნდა მიუთითონ შემოთავაზებული საქონლის სასაქონლო ნიშანი და/ან მარკა/მოდელი (არსებობის შემთხვევაში), აგრეთვე მწარმოებელი კომპანია და წარმოშობის ქვეყანა.

შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს.

ბანკი იტოვებს უფლებას ნებისმიერ დროს შეწყვიტოს ან გადაავადოს ტენდერი.

ტენდერში მონაწილეობისათვის სავალდებულოა ორგანიზაციამ წარმოადგინოს საბანკო რეკვიზიტები — დანართი 5.

სატენდერო წინადადება წარმოდგენილი უნდა იყოს ლარში და მოიცავდეს საქართველოს კანონმდებლობით გათვალისწინებულ ყველა გადასახადსა და გადასახდელს.

წინამდებარე ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ტენდერი თავისი შეხედულებისამებრ.

პრეტენდენტის მიერ ტენდერში გამარჯვება არ წარმოადგენს ბანკთან ხელშეკრულების გაფორმების ავტომატურ წინაპირობას, რადგან გარდა ტენდერში გამარჯვებისა, ხელშეკრულების გაფორმება ექვემდებარება პრეტენდენტის საქმიანობის შესაბამისობის შემოწმებას საქართველოს კანონმდებლობასთან, საერთაშორისო სანქციებთან და ბანკის შიდა პოლიტიკებთან და პროცედურებთან მიმართებით.

პრეტენდენტის საქმიანობის შემოწმების ფარგლებში შეუსაბამობის გამოვლენის შემთხვევაში ბანკი უფლებამოსილია უარი განაცხადოს პრეტენდენტთან ხელშეკრულების გაფორმებაზე და აღნიშნულის შესახებ აცნობოს პრეტენდენტს უარის თქმის ზოგადი საფუძვლის მითითებით.

· პრეტენდენტმა უნდა წარმოადგინოს განფასება 24/7 რეჟიმში სამუშაო საათების გათვალისწინებით.
· პრეტენდენტმა უნდა დაადასტუროს იდენტური სამუშაოების შესრულების სულ მცირე 5 წლიანი გამოცდილება.
· პრეტენდენტის მიმართ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იმყოფებოდეს ლიკვიდაციის ან რეორგანიზაციის პროცესში.
· პრეტენდენტმა უნდა შეძლოს მომსახურების გაწევა დამკვეთის მოთხოვნის შესაბამისად.

*ტენდერის მიმდინარეობის განმავლობაში პრეტენდენტი ვალდებულია მოთხოვნისამებრ წარმოადგინოს ნებისმიერი სამართლებრივი ან ფინანსური დოკუმენტი.


[bookmark: _Toc228559890]დამატებითი ინფორმაცია:
ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოსდაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იდენტურ სტანდარტებს და რომელთა პოლიტიკასა და ყოველდღიურ საქმიანობაში ასახულია სახიფათო ნარჩენების, ენერგიის, წყლისა და ნახშირორჟანგის ემისიების მინიმიზაციისაკენ მიმართული ქმედებები, რის დამადასტურებელი დოკუმენტაციის წარმოდგენაც მათ შეუძლიათ.

ბანკთან თანამშრომლობის შემთხვევაში მხარე აცხადებს, რომ:

· სრულად და ჯეროვნად დაიცავს გარემოს დაცვის ადგილობრივი და/ან საერთაშორისო კანონმდებლობის მოთხოვნებს, მათ შორის გარემოზე ზემოქმედების შეფასების ანგარიშით ან ეკოლოგიური ექსპერტიზის დასკვნით გათვალისწინებულ მოთხოვნებს და/ან სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას მოქმედი კანონმდებლობის შესაბამისად;
· ნებისმიერი ისეთი გარემოების დადგომიდან — მათ შორის ნებისმიერი სახის ავარიის, ინციდენტის ან უბედური შემთხვევის, — რომელიც საფრთხეს უქმნის გარემოს დაცვას, ან გარემოსდაცვითი კანონმდებლობის მოთხოვნათა დარღვევიდან, ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და მის აღმოსაფხვრელად მიღებული ზომების შესახებ;

წინადადების წარდგენით კომპანია ეთანხმება სატენდერო დოკუმენტაციაში მითითებულ მოთხოვნებსა და პირობებს;

გამარჯვებული კომპანია შეირჩევა შეფასების კრიტერიუმების მიხედვით:

· ფინანსური წინადადება 60%
· კომპანიის გამოცდილება 40%











დანართი N1: ტექნიკური დავალება:

	მომსახურება
	ღირებულება 

	ქუთაისის ავტობუსებში, ჯამში 72 ავტობუსში განთავსებული მუნიციპალიტეტის საკუთრებაში არსებული, საგადახდო ტერმინალების ტექნიკური მომსახურება
	


	საჯარიმო ტერმინალების ტექნიკური მომსახურება
	

	დისპეჩერიზაციის და მგზავრთა საინფორმაციო სისტემის დანერგვა და მხარდაჭერა.  
	

	საგადახდო სისტემის დანერგვა - საგადახდო მომსახურება 
	

	ჯამი
	




· „მომსახურების გამწევმა“ უნდა უზრუნველყოს ქალაქ ქუთაისის საზოგადოებრივ ტრანსპორტში მგზავრობის საფასურის გადახდის სისტემის შემქნა/ჩამოყალიბება, დანერგვა და ოპერირება (სისტემის აღწერა მოცემულია წინამდებარე „ხელშეკრულების“ დანართი N2-ით);

· „მომსახურების გამწვევმა“ უნდა უზრუნველყოს არსებულ 62 ერთეულ მ3 კატეგორიის ავტობუსში  თითო გადახდის ვალიდატორის მონტაჟი არსებული ძველი ოპერატორის კუთვნილი ვალიდატორის სანაცვლოდ.  

· „მომსახურების გამწვევმა“ უნდა უზრუნველყოს გადახდის სისტემის ოპერირებისათვის ყველა საჭირო პროგრამული უზრუნველყოფის ან/და მონაცემთა მიმოცვლის საშუალებების დანერგვა.


· „მომსახურების გამწვევმა“ უნდა უზრუნველყოს „ხელშეკრულების“ მოქმედების პერიოდში, უწყვეტ რეჟიმში გადახდის სისტემის გამართული მუშაობა.

· „მომსახურების გამწევმა“ უნდა უზრუნველყოს სატრანსპორტო ბარათების გამოშვება/ემისია;

· უზრუნველყოს გადახდილი მგზავრობის საფასურის „კომპანიის“ მიერ მითითებულ ანგარიშზე ასახვა არაუგვიანეს მე-2 (მეორე) სამუშაო დღისა;

· უზრუნველყოს სატრანსპორტო ბარათების გამოშვება, რომელთა ღირებულებაც განისაზღვრება არაუმეტეს 3 (სამი) ლარისა 1 (ერთი) სატრანსპორტო ბარათისათვის;

· უზრუნველყოს შეღავათიანი ტარიფით მოსარგებლე პირებისათვის სატრანსპორტო ბარათის,  უფასოდ დამზადება/გაცემა; 

· უზრუნველყოს გადახდების კონტროლის და ჯარიმების მოდულის დანერგვა;

· „მომსახურების გამწევმა“ უნდა უზრუნველყოს  დამატებით 10 ერთეული გადახდის კონტროლის და ჯარიმების დროებით გადაცემა მუნიციპალიტეტის შესაბამისი სამსხურისთვის. 

· უზრუნველყოს მოწყობილობების  მონიტორინგის სისტემის დანერგვა. 

· „მომსახურების გამწევმა“ უნდა უზრუნველყოს ქალაქ ქუთაისის საზოგადოებრივ ტრანსპორტში დისპეჩერიზაციის სისტემის, მგზავრთა საინფორმაციო სისტემის შემქნა/ჩამოყალიბება, დანერგვა და მხარდაჭერა (სისტემის აღწერა მოცემულია წინამდებარე „ხელშეკრულების“  დანართი3 და დანართი 4-ით);


· მომსახურების გამწევმა“ უნდა უზრუნველყოს არსებული დისპეჩერიზაციის სისტემის მიმდინარე კონფიგურაციების და პარამეტრების მიგრაცია ახალ დანერგილ სისტემაში. შესაბამისი თავსებადობის უზრუნველყოფით.

· მომსახურების გამწევმა“ უნდა უზრუნველყოს გაჩერებებზე არსებული მუნიციპალიტეტის საკუთრებაში მყოფი ტაბლოების ინტეგრაცია სისტემაში, მათი მიმდინარე მოვლა პატრონობა. 

· მომსახურების გამწევმა“ უნდა უზრუნველყოს 62 ერთეულ მ3 კატეგორიის ავტობუსში გაჩერეებების გამოცხადების სისტემის დანერგვა.

· მომსახურების გამწევმა“ უნდა უზრუნველყოს 62 ერთეულ მ3 კატეგორიის ავტობუსში საინფორმაციო მონიტორების მონტაჟი და მათი მოვლა პატრონობა.

· მომსახურების გამწევმა“ უნდა უზრუნველყოს მგზავრობის დაგგემვის მობილური და ვებ აპლიკაციის დანერგვა შემუშავება.  



კომპანიის დასახელება

უფლებამოსილი პირის ხელმოწერა					_______________
საკონტაქტო ნომერი: 

დანართი N2
საზოგადოებრივ ტრანსპორტში მგზავრობის საფასურის გადახდის, მართვის და კონტროლის სისტემა 
მგზავრობის საფასურის გადახდის მეთოდები:
მგზავრობის საფასურის გადახდისთვის მხარდაჭერილი უნდა იყოს შემდეგი გადახდის სქემები:
· სატრანსპორტო ბარათები: სატრანსპორტო ბარათებით საზოგადოებრივ ტრანსპორტში დამონტაჟებული უკონტაქტო ინტერფეისის მქონე გადახდის აპარატების (ვალიდატორების) საშუალებით გადახდა;

· თვითმომხურების ტერმინალები: ხელშეკრულების პირობების შესაბამისად დამონტაჟებულ თვითმომსახურების ტერმინალებით სატრანსპორტო ბარათების შევსების შესაძლებლობა ყოველგვარი საკომისიოს გარეშე;

· ადგილობრივი საბანკო ბარათები: ხელშეკრულების პირობების შესაბამისად, საგადახდო სისტემაში ჩართული, ადგილობრივი საბანკო დაწესებულებების მიერ გამოშვებული (ემიტირებული) Visa და Mastercard ტიპის უკონტაქტო ბარათებით გადახდა;

· საერთაშორისო საგადამხდელო ბარათებით: ხელშეკრულების პირობების შესაბამისად საერთაშორისო საგადამხდელო ქსელების მიერ გამოშვებული (ემიტირებული) Visa და Mastercard ტიპის უკონტაქტო ინტერფეისის მქონე ბარათებით (cEMV და Mobile cEMV) გადახდები;

· მობილური მოწყობილობები: 

· მობილური აპლიკაციის საშუალებით სმარტფონის ეკრანიდან ორგანზომილებიანი შტრიხკოდის - QR კოდის სკანირებით გადახდები;
· მომსახურების გამწევის, ასევე ხელშეკრულების პირობების შესაბამისად, საგადახდო სისტემაში ჩართული და შესაბამისი სერვისით სარგებლობის სურვილის მქონე ფინანსური ინსტიტუტების მობილური მოწყობილობის NFC ინტერფეისის (Apple Pay, Google Pay და სხვა) გამოყენებით გადახდები.
მომსახურების გამწევი უფლებამოსილია რომ საკუთარი შეხედულებისამებრ: 
· მგზავრობის საფასურის ბარათზე ჩარიცხვის შესაძლებელობისთვის დამატებით დანერგოს სხვა არხები/საშუალებებით;
· მგზავრობის საფასურის გადახდის მიზნებისთვის დამატებით დანერგოს გადახდის სხვა საშუალებები.

გადახდების მართვის ცენტრალიზებული სისტემა
გადახდების სისტემა უნდა უზრუნველყოფდეს მგზავრობის ტარიფების ცენტრალიზებულ კონფიგურაციას, მათ შორის სხვადასხვა საშეღავათო ტარიფების განსაზღვრას მგზავრთა განსხვავებული კატეგორიებისთვის (ქალაქ ქუთაისის მუნიციპალიტეტის საკრებულოს შესაბამისი დადგენილებით განსაზღვრული უფასო და შეღავათიანი მგზავრობის უფლების მქონე ბენეფიციარებისთვის) სპეციალიზებული ბარათების საშუალებით.
ბარათების ე.წ. "შავი/თეთრი რეესტრის" (Blacklist/Whitelist) საშუალებით შესაძლებელი უნდა იყოს ბარათების შესახებ ინფორმაციის მყისიერი დამატება ან ამოღება სიიდან და მათი ავტომატური დისტრიბუცია სისტემაში ჩართულ თითოეულ მოწყობილობაზე (ვალიდატორზე), რათა უზრუნველყოფილ იქნას პრივილეგირებული ტარიფით მგზავრობა ან ბარათის დაბლოკვა.
სისტემის არქიტექტურა თავიდანვე გათვლილი უნდა იყოს დიდი მოცულობის მონაცემების (Big Data) მაღალწარმადობიან დამუშავებასა და გრძელვადიან უსაფრთხო შენახვაზე.

გადახდის კონტროლის მოწყობილობები და ჯარიმების მოდული
უკონტაქტო ბარათებით გადახდების პირობებში (ელექტრონული ბილეთი), მგზავრთა კონტროლის ეფექტური მექანიზმების უზრუნველყოფის მიზნით, მაკონტროლებლის სპეციალიზებულ აპარატს უნდა გააჩნდეს შემდეგი ტექნიკური შესაძლებლობები:
· წაიკითხოს უკონტაქტო ბარათი/სმარტფონი და დაადასტუროს ან უარყოს მიმდინარე რეისზე მგზავრის მიერ მგზავრობის საფასურის გადახდის ფაქტი;
· განახორციელოს ინფორმაციის მყისიერი გადამოწმება ცენტრალურ სერვერზე;
· სამოქალაქო რეესტრის ბაზებთან სამართლებრივი წვდომის არსებობის შემთხვევაში, მოახდინოს სამართალდამრღვევი პირის იდენტიფიცირება და ინფორმაციის გადამოწმება;
· ადგილზე ელექტრონულად გამოწეროს და ფიზიკურად ამობეჭდოს საჯარიმო ქვითარი;
· სინქრონულ რეჟიმში გადააგზავნოს გამოწერილი ქვითარი ცენტრალურ სერვერზე და დაარეგისტრიროს ჯარიმების ერთიან მოდულში.
ჯარიმების მოდულის საშუალებით სრულად უნდა გაკონტროლდეს გამოწერილი ჯარიმის სტატუსები: ახალი, გადახდილი, ვადაგასული, შეჩერებული, განახლებული და გაუქმებული. სტატუსების გარკვეული ნაწილი უნდა იმართებოდეს ავტომატურად (სისტემის მიერ), ხოლო ნაწილი - ადმინისტრაციულად, უფლებამოსილი ოპერატორის მიერ.

გადახდის მოწყობილობების მონიტორინგის სისტემა
სატრანსპორტო საშუალებებში დამონტაჟებული ყველა ტიპის მოწყობილობა (ვალიდატორი, მთავარი კომპიუტერი) ინტეგრირებული უნდა იყოს მართვის ერთიან გარემოში რეალურ დროში დაკვირვებისა და მონიტორინგის (Monitoring) მიზნით.
მოწყობილობებიდან ცენტრალურ სერვერზე პერიოდულად უნდა იგზავნებოდეს მათი მუშაობის სტატუსები (კავშირის ხარისხი, გადახდების სინქრონიზაცია, პარამეტრების სინქრონიზაცია, სისტემური სიების განახლება და ა.შ.). აპარატის მუშაობის შეფერხების ან ფიზიკური დაზიანების შემთხვევაში, საინფორმაციო/გამაფრთხილებელი შეტყობინებები ავტომატურად უნდა იგზავნებოდეს პასუხისმგებელ ტექნიკურ პერსონალთან.
სისტემა უნდა იძლეოდეს მოწყობილობების პროგრამული უზრუნველყოფის (Firmware) ცენტრალიზებული და დისტანციური განახლების (Over-the-Air) შესაძლებლობას.

მონაცემთა ანალიზი და რეპორტები
რეპორტების გენერაციის მაქსიმალური წარმადობის მისაღწევად, შეგროვებული ტრანზაქციული მონაცემები უნდა ინახებოდეს რეპორტინგისთვის ოპტიმალურ, ინდექსირებულ ფორმატში.
გადახდების შესახებ ინფორმაცია აგრეგირებული უნდა იყოს დროის სხვადასხვა ჭრილში (დღე, თვე, კვარტალი, წელი) და დაჯგუფებადი უნდა იყოს ნებისმიერი საჭირო პარამეტრით (სატრანსპორტო მარშრუტები, კონკრეტული ავტობუსები, გადახდის ტიპები, შეღავათიანი მგზავრობის უფლების მქონე პირები და ა.შ.).
ჯარიმების შესახებ ანალიტიკური ინფორმაცია გამოტანილი უნდა იყოს როგორც ცალკეული მარშრუტების, ისე კონკრეტული მაკონტროლებლების/კონდუქტორების ჭრილში.
ინფორმაციის უსაფრთხოებისა და კონფიდენციალურობის დაცვის მიზნით, სხვადასხვა ტიპის ანგარიშგებებთან (რეპორტებთან) მომხმარებელთა წვდომის უფლებები (სისტემური როლები) უნდა იყოს მკაცრად იერარქიული და კონფიგურირებადი.

დანართი 3
5 
საზოგადოებრივი ტრანსპორტის დისპეჩერიზაციის სისტემა 
1. 
საზოგადოებრივი ტრანსპორტის მართვის და კონტროლის სისტემა შედგება შემდეგი კომპონენტებისგან: 
· მარშრუტების და განრიგების დაგეგმარება;
· განრიგების შესაბამისად საზოგადოებრივი ტრანსპორტის ხაზზე გაშვების პროცესის კონტროლი;
· საზოგადოებრივი ტრანსპორტის მოძრაობის რეალურ დროში კონტროლი.
· ისტორიული მოვლენების დათვალიერება.
მარშრუტების და განრიგების დაგეგმარების მოდული:
მარშრუტების და განრიგების დაგეგმვის მოდული მოიცავს მარშუტების შედგენას და მათთვის შესაბამისი განრიგების შექმნას. 

სისტემაში ჩაშენებული ფუნქციონალის გამოყენებით შესაძლებელი იქნება ერთ მარშრუტზე დაკონფიგურირდეს როგორც რამდენიმე წირი, ასევე სხვადასხვა ტიპის განრიგი დღე-ღამის, კვირის დღეების, თვეების შესაბამისად.

მოქნილი განრიგის ფორმირებისათვის, კონფიგურირებადია ისეთი დამხმარე პარამეტრები, როგორიცაა ავტობაზიდან მარშრუტის საწყის პუნქტამდე მისვლის დრო და მანძილი, ინტერვალი საზოგადოებრივ ტრანსპორტს შორის, შესვენების დრო, გაჩერებაზე დგომის დრო, საბოლოო პუნქტიდან დასაბრუნებელი მანძილი და ა.შ.

მარშრუტისთვის შექმნილი წირის სიგრძის, მონაკვეთების დაფარვის საშუალო სიჩქარისა და ყველა დამატებითი პარამეტრის გათვალისწინებით სისტემაში დაგენერირდება სამუშაო განრიგი.
განრიგების შესაბამისად საზოგადოებრივი ტრანსპორტის ხაზზე გაშვება 
სადისპეჩერიზაციო ცენტრის საშუალებით, სისტემაში შედგენილი განრიგების შესაბამისად, შესაძლებელია: (ა) საზოგადოებრივი ტრანსპორტის მომზადება ხაზზე გასაშვებად; (ბ) შესაბამისი დოკუმენტაციის გენერირება და საჭიროების შემთხვევაში ამობეჭდვა; (გ) საზოგადოებრივი ტრანსპორტის ხაზზე გაშვება დანიშნულ დროს.
საზოგადოებრივი ტრანსპორტის მოძრაობის რეალურ დროში კონტროლი 
საზოგადოებრივი ტრანსპორტის მარშრუტზე მოძრაობის რეალურ დროში დაკვირვება და კონტროლი სისტემის საშუალებით შესაძლებელია რამდენიმე ეკრანზე პარალელური გაშვებით. შესაძლებელია ხაზზე მოძრავი საზოგადოებრივი ტრანსპორტის ფილტრაცია სხვადასხვა პირობით, მაგალითად მხოლოდ ჩამორჩენით ან წინსწრებით მოძრავი საზოგადოებრივი ტრანსპორტის გამოტანა ეკრანზე.
	
საზოგადოებრივი ტრანსპორტის ადგილმდებარეობის დადგენა ხორციელდება მათში დამონტაჟებული GPS მიმღებიდან გადმოცემული კოორდინატების საფუძველზე.

მარშრუტიდან აცდენის დროს, ასევე სხვა დაკონფიგურირებული საგანგაშო სიტუაციებიდან გამომდინარე, საჭიროების შემთხვევაში, შესაძლებელია რუკაზე, რეალურ დროში შესაბამისი საზოგადოებრივი ტრანსპორტის განსხვავებული ფერით ჩვენება ე. წ. LIVE ეკრანზე.
ისტორიული მოვლენების დათვალიერება 
ე.წ. LIVE მონაცემებზე დაკვირვების გარდა, დისპეტჩერიზაციის მოდულში შესაძლებელია საზოგადოებრივი ტრანსპორტის ისტორიული მონაცემების დათვალიერება. მგზავრს შესაძლებლობა აქვს კონკრეტული მარშრუტის ყველა მოძრავი საზოგადოებროვი ტრანსპორტისთვის ან კონკრეტული საზოგადოებრივი ტრანსპორტისთვის დაათვალიეროს მოძრაობის წირი ძველი თარიღით.

ე. წ. ისტორიულ რეჟიმში გადართვის, სასურველი პარამეტრების შერჩევისა და გაშვების შედეგად, რუკაზე მოძრავი პიქტოგრამით გამოისახება საზოგადოებრივი ტრანსპორტის მოძრაობის წირი. ისტორიული ჩანაწერების არსებობა და მათი ეკრანზე გამოტანის (დარენდერების) შესაძლებლობა გასული პერიოდის ინფორმაციის მარტივად დათვალიერების და კონკრეტული სიტუაციების ანალიზის საშუალებას იძლევ


დანართი N4
მგზავრთა საინფორმაციო სისტემის ფუნქციონალური აღწერა

ვებ-გვერდი და მობილური აპლიკაცია 

გაჩერებების ინფორმაციის ჩვენება: სისტემაში (როგორც ვებ-გვერდზე, ისე მობილური აპლიკაციაში) რეალურ დროში ხელმისაწვდომი უნდა იყოს:
· ქალაქ ქუთაისის მუნიციპალური ტრანსპორტის გაჩერებების ციფრული დათვალიერება;
· თითოეულ კონკრეტულ გაჩერებაზე გამავალი მუნიციპალური ტრანსპორტის სრული სიის ჩვენება;
· სატრანსპორტო საშუალების მოსვლის ზუსტი, რეალური დროის (Live პროგნოზის) ჩვენება.
აღნიშნული ფუნქციონალი სრულად სინქრონიზებული უნდა იყოს გაჩერებებზე განთავსებულ ელექტრონულ საინფორმაციო ტაბლოებთან.

მარშრუტებისა და განრიგების დათვალიერება: სისტემა უნდა უზრუნველყოფდეს:
· ყველა მოქმედი მუნიციპალური ტრანსპორტის მარშრუტის დეტალურ დათვალიერებას;
· თითოეული მარშრუტის გრაფიკული სქემის ვიზუალიზაციას ციფრულ რუკაზე;
· მარშრუტების დამტკიცებული განრიგების ჩვენებას სამუშაო, უქმე და სეზონური დღეების მიხედვით.

ტრანსპორტის რეალური ადგილმდებარეობის ჩვენება:
სისტემამ ციფრულ რუკაზე რეალურ დროში (Live რეჟიმში) უნდა ასახოს შერჩეულ მარშრუტზე მოძრავი ყველა ავტობუსის ფაქტობრივი ადგილმდებარეობა და გადაადგილების დინამიკა GPS/AVL მოდულებიდან მიღებული მონაცემების საფუძველზე.

მგზავრობის ოპტიმალური დაგეგმვა: სისტემას უნდა გააჩნდეს მგზავრობის ავტომატური დაგეგმარების (Trip Planner) ფუნქციონალი, M3 კატეგორიის სატრანსპორტო საშუალებებში სვლა-გეზისა და გაჩერების წერტილების შესახებ ინფორმაციის მიღება მგზავრებისათვის შესაძლებელი უნდა იყოს ხმოვანი და ვიზუალური სახით (როგორც არსებულ, აგრეთვე ხელშეკრულების მოქმედების პერიოდში შეძენილ M3 კატეგორიის სატრანსპორტო საშუალებებში). რაც გულისხმობს:
· მგზავრობის მარშრუტის დაგეგმვას საწყისი და საბოლოო პუნქტების (მისამართის, გაჩერების ან რუკაზე წერტილის) მითითებით;
· მომხმარებლისთვის ოპტიმალური მარშრუტის ავტომატურ შერჩევას;
· საჭირო მარშრუტების, გადაჯდომის წერტილებისა და საფეხმავლო მონაკვეთების დეტალურ ჩვენებას;
· მგზავრობის სავარაუდო ჯამური ხანგრძლივობის გამოთვლას;
· მგზავრობის დაწყების კონკრეტული დროის მითითების შემთხვევაში, დანიშნულების ადგილზე მისვლის (მგზავრობის დასრულების) სავარაუდო დროის ზუსტ კალკულაციას.

პერსონალიზაცია და ფავორიტების მოდული: მობილურ აპლიკაციაში მომხმარებლისთვის უზრუნველყოფილი უნდა იყოს:
· ხშირად გამოყენებადი (ფავორიტი) გაჩერებების პერსონალურ სიაში შენახვა სწრაფი წვდომისთვის;
· ფავორიტი სატრანსპორტო მარშრუტების დამატება და მათზე სწრაფი მონიტორინგი.

მრავალენოვანი მხარდაჭერა: ვებ-გვერდისა და მობილური აპლიკაციის ინტერფეისი სრულად უნდა იყოს ადაპტირებული ორენოვან ფორმატში: ქართულ და ინგლისურ ენებზე.

მხარდაჭერილი პლატფორმები და ხელმისაწვდომობა:
· ვებ-გვერდი: ხელმისაწვდომი და ოპტიმიზებული უნდა იყოს ყველა თანამედროვე ინტერნეტ ბრაუზერისთვის (Google Chrome, Safari, Mozilla Firefox, Microsoft Edge და სხვა), როგორც პერსონალური კომპიუტერებიდან (Desktop), ისე მობილური მოწყობილობებიდან (Responsive design).
· მობილური აპლიკაცია: უნდა შეიქმნას სპეციალიზებული ან სრულად თავსებადი აპლიკაციები Android და iOS ოპერაციული სისტემებისთვის. გამარჯვებული ბანკი ვალდებულია უზრუნველყოს მათი ოფიციალური განთავსება შესაბამის მარკეტებში (Google Play Store და Apple App Store), საიდანაც მგზავრებს ექნებათ მათი სრულიად უფასოდ ჩამოტვირთვისა და განახლების შესაძლებლობა, ყოველგვარი დამატებითი რეკლამისა თუ ფასიანი მოდულების გარეშე.
გაჩერებების გამოცხადების სისტემა

ავტობუსების შიდა საინფორმაციო მონიტორი 
· „მომსახურების გამწევმა“ უნდა უზრუნველყოს მ3 კატეგორიის ავტობუსებში საინფორმაციო LCD მონიტორების მონტაჟი
· მონიტორემზე გამოტანილ უნდა იქნას ინფორმაცია მარშუტის შესახებ და ვიზუალურად უნდა აჩვენებს შემდეგი გაჩერების მოახლოებას. 
· მონიტორს უნდა გააჩნდეს ანდროიდის ოპერაციული სისტემა. 
· თითოეულ ავტობუსში უნდა დამონტაჟდეს 1 ერთეული მონიტორი. 

ავტობუსებში ხმოვანი გამოცხადების სისტემა.
· „მომსახურების გამწევმა“ უნდა უზრუნველყოს მ3 კატეგორიის ავტობუსებში შემდეგი გაჩერების ხმოვანი გამოცხადების სისტემა.
· სისტემამ უნდა უზრუნველყოს შემდეგ გაჩერებაზე მიახლოებისას გაჩრების გამოცხადება ავტობუსის არსებული ხმის სისტემასთან დაერთების გზით.
· შესაძლებელია საჭიროებისას სისტემაში დამატები გამაძლიერებელი მოწყობილობების მონტაჟი. 

 

დანართი 5: საბანკო რეკვიზიტები
ორგანიზაციის დასახელება:
საიდენტიფიკაციო კოდი:
იურიდიული მისამართი:
ფაქტიური მისამართი:
ხელმძღვანელის სახელი  და გვარი:
ხელმძღვანელის პირადი ნომერი:
ხელმძღვანელის ტელეფონის ნომერი:
საკონტაქტო პირის სახელი და გვარი:
საკონტაქტო პირის პირადი ნომერი:
საკონტაქტო ტელეფონი:
ელექტრონული ფოსტის მისამართი:
ვებ-გვერდი:

ბანკის დასახელება:
ბანკის კოდი:
ბანკის ანგარიშის ნომერი:



კომპანიის სახელი

უფლებამოსილი პირის ხელმოწერა					_______________
საკონტაქტო ნომერი:

